Document ID: /roh_data/filtered/fineweb-2-filterrobots_roh.jsonl.gz/31545

Durant 6 dis èn ils da Tschlin currids giu e si da las giassas per prender giu il corn dal telefon e quai 3'900 giadas. Quest’acziun da Grischun Vacanzas è vegnida onurada dals «Epic-Awards» a Berlin e dals «ADC of Europe Awards» a Barcelona.
In onn e mez suenter l’acziun
A Tschlin èsi puspè quiet. L’acziun sco tala ha promovì la cuminanza en il vitg ed è stada in’acziun daletgaivla per pitschen e grond. L’in u l’auter giast ha chattà la via si Tschlin, ma il grond currim n'ha l’acziun betg purtà.
L’acziun ord vista dal turissem
Per il turissem è quest’acziun tuttina stada in success. Tschlin ha gì in grond resun medial. Anc oz visitan schurnalists da differents pajais il vitg. Ina tal’acziun n’è betg mo per il vitg da Tschlin in avantatg, dentant in’acziun che maina glieud en l'entira regiun turistica.
RR actualitad 17:00